“กิจพณ” แนะ 3 หุ้นใหญ่ลุ้นเด้งแรง! ADVANC นำทีมอัพไซด์สูงสุดเกิน 50%
"กิจพณ" แนะ 3 หุ้นใหญ่ลุ้นเด้งแรง! ADVANC นำทีมอัพไซด์สูงสุดเกิน 50%
25 ต.ค. 2561

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยผ่านรายการ “ข่าวหุ้นเจาะตลาด” ออกอากาศทางสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. ว่า ดัชนีตลาดหุ้นไทยยังคงมีแนวโน้มปรับตัวลดลงทดสอบแนวรับที่ระดับ 1,600-1,580 จุด ทั้งนี้หากดัชนีปรับตัวลงไปถึงระดับดังกล่าวมองว่าเป็นจังหวะในการเข้าซื้อ
สำหรับการลงทุนในช่วงนี้แนะนำลงทุนหุ้นขนาดใหญ่เป็นหลัก อาทิ PTT ประเมินแนวรับที่ 45-47 บาท PTTEP ประเมินแนวรับที่ 125-130 บาท และ ADVANC ประเมินแนวรับที่ 180-185 บาท เนื่องจากหุ้นขนาดใหญ่มีโอกาสรีบาวด์กลับค่อนข้างเร็ว
ขณะที่ล่าสุด ณ เวลา 10.24 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 48 บาท ลบ 0.50 บาท หรือ 1.03% สูงสุดที่ 48.50 บาท ต่ำสุดที่ 47.75 บาท ด้วยมูลค่าซื้อขาย 806.39 ล้านบาท
โดยราคาหุ้น PTT ปรับตัวลงต่อเนื่อง 4 วันติด นับตั้งแต่ราคาหุ้นอยู่ที่ระดับ 51 บาท เมื่อวันที่ 18 ต.ค.2561 คิดเป็นการปรับตัวลง 6% ขณะที่ราคาเป้าหมายเฉลี่ยอยู่ที่ระดับ 59.86 บาท ส่งผลให้มีอัพไซด์ 25%
ส่วนราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 133 บาท ลบ 1 บาท หรือ 0.75% สูงสุดที่ 135.50 บาท ต่ำสุดที่ 132.50 บาท ด้วยมูลค่าซื้อขาย 641.18 ล้านบาท
โดยราคาหุ้น PTTEP ปรับตัวลงต่อเนื่อง 2 วันติด นับตั้งแต่ราคาหุ้นอยู่ที่ระดับ 145 บาท เมื่อวันที่ 22 ต.ค.2561 คิดเป็นการปรับตัวลง 8% ขณะที่ราคาเป้าหมายเฉลี่ยอยู่ที่ระดับ 157.60 บาท ส่งผลให้มีอัพไซด์ 19%
ด้านราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC อยู่ที่ระดับ 188.50 บาท ลบ 2.50 บาท หรือ 1.31% สูงสุดที่ 190 บาท ต่ำสุดที่ 188 บาท ด้วยมูลค่าซื้อขาย 181.32 ล้านบาท
โดยราคาหุ้น ADVANC ปรับตัวลงต่อเนื่อง 3 วันติด นับตั้งแต่ราคาหุ้นอยู่ที่ระดับ 197 บาท เมื่อวันที่ 19 ต.ค.2561 คิดเป็นการปรับตัวลง 4% ขณะที่ราคาเป้าหมายเฉลี่ยอยู่ที่ระดับ 288 บาท ส่งผลให้มีอัพไซด์ 53%